
Szám: 123-529/2026.
Nyilvános ülésen tárgyalandó!
Napirend száma:…….
Képviselő-testület
2026. szeptember 3-ai rendes ülésére
Tárgy: Javaslat a Tiszta Szívvel Alapítvány támogatási szerződésének módosítására
Tisztelt Képviselő-testület!
I. Előzmények

Budapest Főváros XIV. Kerület Zugló Önkormányzata és a Tiszta Szívvel Alapítvány (székhely: 1144 Budapest, Kerepesi út 124.; nyilvántartási szám: 01-01-0006694, a továbbiakban: Alapítvány) között 2026. február 19-én támogatási szerződés (a továbbiakban: szerződés) jött létre (2. melléklet).
Az Alapítvány képviselője 2026. július 24-én az 1/2458/2026 nyilvántartási számú támogatási szerződés módosítása iránt kérelmet nyújtotta be a Budapest Főváros XIV. Kerület Zuglói Polgármesteri Hivatalhoz (3. melléklet). A módosítási kérelem a támogatási összeg felhasználási határidejének, illetve a támogatási szerződéshez kapcsolódó pénzügyi elszámolás és a szakmai beszámoló benyújtási határidejének meghosszabbítására irányult.
Az Alapítvány a Budapesti Műszaki Szakképzési Centrum Neumann János Informatikai Technikumhoz (cím: 1144 Budapest, Kerepesi út 124.) kapcsolódik, a támogatás összegét az iskola kertjének megújítására fordítják. Az iskola épületének energetikai felújítása a tervek szerint 2026. februárjában ért véget. A munkálatok megviselték a közel 10.000 négyezetméternyi területet, amelyből az iskola bejáratánál levő közel 3000 négyzetméternyi előkertet és a korábban kialakított tanösvényt tervezték megújítani. A felújítások és ezzel együtt a kertrendezés is elhúzódott. Támogatott programjuk megvalósítását a támogatási szerződésben meghatározott határidő leteltét követően tudták megkezdeni. A nagy hőség miatti szárazság nem tette lehetővé a növények korábbi elültetését, továbbá az iskolában részlegesen megmaradó hibrid oktatás korlátozta a diákok bevonását a programba. Az őszi időszakban, 2026. október 31-ig be tudnák befejezni a projektet. A fenti említett okok teszik indokolttá a támogatási szerződés módosítását.  
Az 1/2458/2026 nyilvántartási számú szerződés 11.) pontja az alábbiak szerint rendelkezik:

„A Kedvezményezett mind a felhasználás, mind az elszámolás tekintetében határidő módosítási kérelmet nyújthat be a Támogatóhoz – Budapest Főváros XIV. Kerület Zuglói Polgármesteri Hivatal, Fábis Laura civil kapcsolati referens, 1145 Budapest, Pétervárad utca 2. címen – tértivevényes postai úton legkésőbb az eredeti elszámolási határidő lejártáig.”

A támogatási összeggel való elszámolás határideje 2026. július 31. napja a szerződés 9. pontja alapján. A támogatás módosítási kérelem tehát a szerződésben meghatározott határidőn belül került benyújtásra.
A támogatás felhasználásának a határideje 5 hónappal, míg az elszámolási határidő mindössze 4 hónappal kerülne meghosszabbításra az eredetileg megállapított határidőkhöz képest, a módosítási kérelem elfogadása esetén. 
A támogatás módosítási kérelem megfelel Budapest Főváros XIV. Kerület Zugló Önkormányzata Képviselő-testületének az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről szóló 6/2015. (III. 3.) önkormányzati rendelete, alábbiakban idézett, 16. §-ban foglalt rendelkezésének:
„16. § (1) A támogatási megállapodás módosítására a támogatott írásbeli kérelme alapján kerül sor.

(2) A támogatott kérheti a felhasználási határidő, az elszámolási határidő meghosszabbítását, vagy a célra fel nem használt támogatási összeg más célú hasznosítását. A kérelmet írásban kell benyújtani a támogatást nyújtónál, legkésőbb az eredeti elszámolási határidő lejártáig.

(3) Az elszámolási határidő módosításáról a támogatást nyújtó önkormányzati szerv dönt.

(4) Támogatási szerződés csak abban az esetben módosítható, ha a támogatott tevékenység az így módosított feltételekkel is támogatható lett volna.”

II. Vélemények

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjék!
A Gazdasági Főosztály véleménye: észrevételt nem tesz.
A Jogi Főosztály véleménye: az előterjesztésben közölt adatok és egyéb információk alapján az előterjesztéshez jogi észrevételt nem tesz.
III. Döntési javaslat
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a alapján egyszerű többség szükséges.

Budapest, 2026. augusztus 25.
 
            Rózsa András
                                                                           polgármester                                                               
	
	 


Az előterjesztést készítette: 

Fábis Laura civil kapcsolati referens

Mellékletek:

1.  melléklet: Határozati javaslat

2.  melléklet: Tiszta Szívvel Alapítvány támogatási szerződése
3.  melléklet: Tiszta Szívvel Alapítvány kérelme
4.  melléklet: Támogatási szerződés tervezet

1. melléklet a 123-529/2026 előterjesztéshez

Budapest Főváros XIV. Kerület Zugló Önkormányzata Képviselő-testülete
……./2026. (IX. 3.) önkormányzati határozata
a Tiszta Szívvel Alapítvány
támogatási szerződésének módosításáról
1. Budapest Főváros XIV. Kerület Zugló Önkormányzata Képviselő-testülete úgy dönt, hogy a Tiszta Szívvel Alapítvány (székhely: 1144 Budapest, Kerepesi út 124.; nyilvántartási szám: 01-01-0006694) támogatási szerződés módosítása iránti kérelmének helyt ad az előterjesztés 4. melléklete szerinti tartalommal.
2. A Képviselő-testület felkéri a Polgármestert az előterjesztés 4. mellékletét képező támogatási szerződés módosítás aláírására.
Határidő: támogatási szerződés módosítás aláírására a döntéstől számított 15 nap
Felelős: Rózsa András polgármester (Polgármesteri Kabinet útján)

